2016-ம் ஆண்டு இந்தியாவுக்குக் கிடைத்த மொத்த அந்நியச் செலாவணி 62.7 பில்லியன் அமெரிக்க டாலர். இதில், 35 சதவிகிதம் வளைகுடாவாழ் இந்தியர்கள் வழியாகக் கிடைத்தது. கடந்த ஆண்டு அந்நியச் செலாவணி 9 சதவிகிதம் சரிவுகண்டுள்ளது. சவுதியில் பெண்களுக்கும் கார் ஓட்ட அனுமதி வழங்கப்பட்டுள்ளது. நாளடைவில் பெரும்பாலான இந்திய ஓட்டுநர்கள் வேலை இழக்கும் அச்சத்தில் இருக்கின்றனர். கிட்டத்தட்ட இந்தியர்களின் `அரேபிய தேன்நிலவு' முடிவுக்கு வந்துவிட்டது என்றே பொருளாதார நிபுணர்கள் சொல்கிறார்கள்.